அஜித் பவார்

**அஜித் அனந்த்ராவ் பவார்** (*Ajit Pawar*, 22 சூலை 1959 – 28 சனவரி 2026) என்பவர் மகாராஷ்டிர மாநிலத்தைச் சேர்ந்த ஒரு இந்திய அரசியல்வாதி ஆவார், இவர் மகாராஷ்டிராவின் துணை முதல்வர் ஆவார். இவரின் மனைவி சுனேத்திரா பவார்  மாநிலங்களவை உறுப்பினராக உள்ளார். விமான விபத்தில் மறைந்த அஜித் பவாருக்கு பதிலாக அவரது மனைவி சுநேத்திரா பவார் 31 சனவரி 2026 அன்று மகாராட்டிராவின் முதல் பெண் முதலமைச்சராகப் பதவியேற்றார்.

இவர் பாராமதி சட்டமன்றத் தொகுதியில் இருந்து மகாராஷ்டிர சட்டமன்றத்துத்துக்குத் தேர்ந்தெடுக்கப்பட்டுள்ளார். இவர் தேசியவாத காங்கிரசு கட்சியின் தலைவரான சரத் பவாரின் அண்ணன் மகனாவார். இவர் மகாராஷ்டிராவின் துணை முதல்வராகவும், நிதியமைச்சராகவும் இருந்தவர்.

## ஆரம்ப கால வாழ்க்கை
அஜித் அனந்த்ராவ் பவார் 1959 ஜூலை 22 அன்று அகமதுநகர் மாவட்டம் தியோலலி பிரவராவில் உள்ள தனது தாத்தாவின் இடத்தில் பிறந்தார். இவர் தனது பள்ளிப்படிப்பை பிரவராவின் தியோலியில் முடித்தார். இவர் புனே மாவட்டம் பாரமதி தாலுகாவில் உள்ள கட்டேவாடி கிராமத்தைச் சேர்ந்தவர். இவர் தேசியவாத காங்கிரசு கட்சியின் தலைவர் சரத் பவாரின் அண்ணன் அனந்த்ராவ் பவாரின் மகன் ஆவார்.

அனந்த்ராவ் ஆரம்பத்தில் புகழ்பெற்ற திரைப்பட தயாரிப்பாளரான வி. சாந்தாராமின் "ராஜ்கமல் ஸ்டுடியோஸ்"சில் பம்பாயில் (இன்றைய மும்பை) பணியாற்றினார். அஜித் பவாரின் தாத்தா கோவிந்த்ராவ் பவார் பரமதி கூட்டுறவு வர்த்தகத்தில் பணிபுரிந்தார், இவரது பாட்டி குடும்ப பண்ணையை கவனித்து வந்தார். பவார் பட்டப்படிப்பைப் படித்துவந்த நிலையில், தன் தந்தையின் அகால மரணத்தின் காரணமாக கல்லூரிப் படிப்பை விட்டு வெளியேறி தனது குடும்பத்தை கவனிக்கத் தொடங்கினார். மேல்நிலைப் பள்ளி நிலை வரை கல்வி கற்ற இவர், மகாராஷ்டிரா மாநில வாரியத்திலிருந்து மேல்நிலைப் பள்ளி சான்றிதழை (எஸ்.எஸ்.சி) பெற்றுள்ளார்.

## அரசியல் வாழ்க்கை
அஜித் பவார்  தனது துவக்கக் கல்வியை தியோலலி பிரவராவில் படித்துவரும்போது, இவரது சித்தப்பா, சரத் பவார் ஆளும் காங்கிரஸ் கட்சியில் வளர்ந்து வரும் அரசியல் தலைவராக மாறிவிட்டார். எனவே, அஜித் தனது மேலதிக கல்விக்காக பம்பாய்க்கு சென்றார். அஜித் பவார் 1982 ஆம் ஆண்டில் ஒரு கூட்டுறவு சர்க்கரை தொழிற்சாலையின் வாரியத்துக்கு தேர்ந்தெடுக்கப்பட்டபோது அரசியலில் இறங்கினார். 1991 இல் புனே மாவட்ட கூட்டுறவு வங்கியின் (பி.டி.சி) தலைவராக தேர்ந்தெடுக்கப்பட்ட இவர் 16 ஆண்டுகள் பதவியில் நீடித்தார். இந்த காலகட்டத்தில் இவர் முதன்முதலில் பாராமதி மக்களவைத் தொகுதியிலிருந்து, நாடாளுமன்ற உறுப்பினராகவும் தேர்ந்தெடுக்கப்பட்டார். பின்னர் பி. வி. நரசிம்ம ராவ் அரசாங்கம் பொறுப்பேற்றபோது, முதலமைச்சராக இருந்த சரத்பவார் அப்பதவியை விட்டு விலகி மத்திய பாதுகாப்பு அமைச்சராக பொறுப்பேற்றார். இதனால் தனது சித்தப்பா சரத் பவார் மக்களவைக்கு போட்டியிட வசதியாக   இவர் தனது மக்களவை உறுப்பினர் பதவியை விட்டு விலகினார். இதன் பிறகு, இவர் சரத்பவார் இராஜினாமா செய்த பாராமதி சட்டமன்றத் தொகுதியில் போட்டியிட்டு  மகாராஷ்டிரா சட்டப்பேரவை  உறுப்பினராகத் தேர்ந்தெடுக்கப்பட்டார். அதிலிருந்து இவர் 1995, 1999, 2004, 2009, 2014 ஆம் ஆண்டுகளில் இதே தொகுதியிலிருந்து மீண்டும்மீண்டும் தேர்ந்தெடுக்கப்பட்டார். சுதாகர்ராவ் நாயக்கின் அரசாங்கத்தில் வேளாண்மை மற்றும் மின் துறை அமைச்சராக (ஜூன் 1991 - நவம்பர் 1992) பதவிவகித்தார்.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (January 2020)">மேற்கோள் தேவை</span>]]* &#x5D;
பின்னர் சரத்பவார் மாநில முதலமைச்சராக மீண்டும் பொறுப்பேற்றபோது (நவம்பர் 1992 - பிப்ரவரி 1993)  இவர் மண்வளப் பாதுகாப்பு, மின் மற்றும் திட்டமிடல் துறைக்கான மாநில அமைச்சரானார். 1999 ஆம் ஆண்டு காங்கிரசில் இருந்து விலகிய சரத்பவார் தேசியவாத காங்கிரசு கட்சியைத்  துவக்கினார். அப்போது சரத் பவாருடன் அஜித் பவாரும் இணைந்தார். அந்த ஆண்டு நடந்த மகாராட்டிர சட்டப்பேரவைத் தேர்தலில் எந்தக் கட்சிக்கும் பெரும்பான்மை கிடைக்கததால் காங்கிரசும், தேசியவாத காங்கிரசும் இணைந்து கூட்டணி ஆட்சி அமைத்தன. இதனையடுத்து 1999 ஆம் ஆண்டில் இந்திய தேசிய காங்கிரசு -தே.வா.கா கூட்டணி ஆட்சிக்கு வந்தபோது, பவார் கேபினேட் அமைச்சராக பதவி உயர்வு பெற்றார், முதலில் நீர்ப்பாசனத் துறையில் (அக்டோபர் 1999 - டிசம்பர் 2003) விலாஸ்ராவ் தேஷ்முக் அரசாங்கத்தில் பதவிவகித்தார். சுசில்குமார் சிண்டே அரசாங்கத்தில் ஊரக வளர்ச்சித் துறையின் (டிசம்பர் 2003 - அக்டோபர் 2004) கூடுதல் பொறுப்பு இவருக்கு வழங்கப்பட்டது  காங்கிரஸ்-தே.வா.கா கூட்டணி 2004 ல் மீண்டும் ஆட்சிக்கு வந்தபோது, இவர் தேஷ்முக் அரசாங்கத்திலும் பின்னர் அசோக் சவனின் அரசாங்கத்திலும் நீர்வள அமைச்சகத்தை தக்க வைத்துக் கொண்டார். 2004 ஆம் ஆண்டில் புனே மாவட்டத்திற்கான கார்டியன் அமைச்சரானார், 2014 இல் காங்கிரஸ் - தே.வா.கா கூட்டணி அதிகாரத்தை இழக்கும் வரை இந்த பதவியை வகித்தார்.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (January 2020)">மேற்கோள் தேவை</span>]]* &#x5D;
மகாராஷ்டிரா மாநிலத்தின் துணை முதல்வராக 2019 நவம்பர் 23 முதல் 26 வரை 80 மணி நேரத்திற்கும் குறைவான நேரம் இருந்தார். அதாவது, தேவேந்திர பட்னவிஸ் தலைமையிலான பாஜக-தே.வா.கா கூட்டணியில் குறுகியகாலம் நீடித்த அரசாங்கத்தின் துணை முதல்வரானார். டிசம்பர் 16, 2019 அன்று மாநில சட்டப்பேரவையின் குளிர்காலக் கூட்டத்தொடர் தொடங்கிய பின்னர் பவார் துணை முதல்வராக பதவியேற்பார் என்று அறிவிக்கப்பட்டது.

## தனிப்பட்ட வாழ்க்கை
அஜித் பவார் மகாராஷ்டிராவின் முன்னாள் அமைச்சர் பதம்சிங் பாட்டீலின் சகோதரி சுநேத்திராவை மணந்தார். இவர்களுக்கு பார்த் பவார் மற்றும் ஜெய் பவார் என்ற இரண்டு மகன்கள் உள்ளனர். நீர் பாசான ஊழல் வழக்கில் அஜித் பவார் சிக்கியுள்ளார்.

## விபத்து
சனவரி 28, 2026 அன்று, அஜித் பவார் பயணம் செய்த சிறிய ரக வானூர்தி, மகாராட்டிரம் மாநிலம் பாராமதி பகுதி அருகே தரையிறங்க முயன்றபோது விபத்துக்குள்ளானது. அதில் பயணித்த அஜித் பவார் உட்பட அவரின் பாதுகாப்பு அதிகாரி, உதவியாளர் மற்றும்  விமான ஊழியர்களுடனும் சேர்ந்து உயிரிழந்தார்.

2026 சனவரி 28 அன்று, உள்ளூர் நேரம் 09:12 மணிக்கு, மும்பை, சத்திரபதி சிவாஜி பன்னாட்டு வானூர்தி நிலையத்திலிருந்து மகாராட்டிரம், பாராமதி வானூர்தி நிலையத்திற்கு பவாரை ஏற்றிச் சென்ற வணிக ஜெட் வானூர்தி, பாராமதி வானூர்தி நிலையத்தில் ஓடுபாதை 11-ஐ இரண்டாவது முறையாக அணுக முயன்றபோது விபத்துக்குள்ளானது. வானூர்தி ஓடுபாதையை விட்டு விலகி, தீப்பிடித்து, மோதலில் நாசமானது, இதன் விளைவாக பவாரும், வானூர்தியில் இருந்த நான்கு முதல் ஐந்து பேர் வரை இறந்தனர். தொடக்கக்கட்ட அறிக்கைகளின்படி, வானூர்தி தரையிறங்கும் முயற்சியின் போது கட்டுப்பாட்டை இழந்து பின்னர் தீப்பிடித்தது. சம்பவம் நடந்த நேரத்தில், வரவிருக்கும் மாவட்ட ஊராட்சித் தேர்தல்கள் தொடர்பாக பல பொதுக் கூட்டங்களில் உரையாற்ற பவார் பாராமதிக்குச் சென்று கொண்டிருந்தார்.

வானூர்தி விஎஸ்ஆர் ஏவியேசன் நிறுவனம் மூலம் இயக்கப்படும் 16-ஆண்டு பழமையான லியர்ஜெட் 45எக்சுஆர், பதிவு விடி-எசுஎசுகே ஆகும். இதே நிறுவனத்தால் இயக்கப்படும் வேறொரு வானூர்தி மோசமான வானிலையின் போது 2023 செப்டம்பர் 14 அன்று சத்திரபதி சிவாஜி பன்னாட்டு வானூர்தி நிலையத்தில் ஓடுபாதை 27-இல் தரையிறங்க முயன்றபோது ஒரு சந்திப்பில் மோதியது. இந்த மோதலின் போது உடற்பகுதி இரண்டு துண்டுகளாக உடைந்து தீப்பிடித்ததில், எட்டு பயணிகளும் காயங்களுடன் உயிர் தப்பியிருந்தனர்.
## இதனையும் காண்க
* மகாராட்டிராவின் துணை முதல்வர்கள் பட்டியல்
## மேற்கோள்கள்

பகுப்பு:மகாராட்டிர மக்கள்
பகுப்பு:10வது மக்களவை உறுப்பினர்கள்
பகுப்பு:1959 பிறப்புகள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:2026 இறப்புகள்
பகுப்பு:தேசியவாத காங்கிரசு அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:போக்குவரத்து விபத்து இறப்புகள்
பகுப்பு:மகாராட்டிரா அமைச்சர்கள்